**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

**„ФИЗИОЛОГИЯ”**

**ЗА СТУДЕНТИ ОТ МУ-ПЛЕВЕН**

**СПЕЦИАЛНОСТ “ ПОМОЩНИК ФАРМАЦЕВТ”**

**ДИСТАНЦИОННА ФОРМА НА ОБУЧЕНИЕ**

**УВАЖАЕМИ КОЛЕГИ,**

Знанията по физиология на човека са основа за обучение и професионална реализация на специалистите „помощник фармацевт”. Подготовката по физиология, заедно с подготовката по останалите фундаментални и клинични дисциплини осигурява възможности за усъвършенстване в професията.

Обучението по физиология има за ***цел*** студентите да получат основни познания за функционирането на човешкия организъм като единно цяло. Това включва   
изучаване на механизмите на функциониране на отделните органи и системи, регулацията на функциите и адаптацията им към променящите се условия на средата. Специално внимание се отделя на физиологията на синапсите и вегетативната нервна система във връзка с възможностите за лекарствено въздействие върху жизнено-важни функции на организма.

Обучението по физиология трябва да постигне следните ***задачи:*** да усвоят необходимият обем знания по физиология на човека, предвиден в учебното съдържание;

* да прилагат знанията си по химия, биохимия, физика, биофизика, обща биология и морфология при отговаряне на въпроси и решаване на задачи от областта на физиологията;
* да прилагат знанията си от различни раздели на физиологията при решаване на проблеми, свързани с адаптацията на човешкия организъм към различни състояния и условия на средата;
* да познават основните принципи на експерименталната работа;
* да познават физиологичните интервали на основни показатели на състава на телесните течности и на параметри, характеризиращи основни функции в човешкия организъм;
* Да извършват следните клинични методи на изследване:
* определяне показателите на кръвната картина
* регистриране и анализ на електрокардиограма
* аускултация на сърдечни тонове
* измерване на артериално налягане
* измерване на пулс
* измерване на белодробни обеми и капацитети
* определяне показателите на белодробната вентилация
* изследване на клинично важни рефлекси у човека
* изследвания заопределяне на абсолютен и диференциален праг на сетивните системи.
* Да извършват анализ на резултатите от извършените клинични методи на изследване

март, 2020 год.